
Ehitusloa andmine (P. Kerese tn 27b) 

1. ASJAOLUD JA MENETLUSE KÄIK

19.02.2021 ehitisregistri elektroonilisse keskkonda laekus läbivaatamiseks  ehitusloa taotlus 2111271/02280 Paul Kerese tn 27b // Paul Kerese tänav J1 // Paul Kerese tänav J2 // Paul Kerese tänav L2 kinnistutele  tankla ja selle teenindamiseks vajalike rajatiste püstitamiseks koos ehitusprojektiga „Tankla TR006_EP_Tankla-Kerese27b-Narva“, peaprojekteerija Tari AS.
Ehitusprojekt on koostatud 17.06.2010 Narva Linnavolikogu otsusega nr 91 - kehtestatud „Kerese tn maa-ala (Kreenholmi rist kuni Rahu tn viadukt)) detailplaneeringu alusel.

25.02.2021 ehitisregistri  keskkonnas on genereeritud ehitusloa  eelnõu  nr 2112271/05311, menetluse nr 249255 ning suunatud Arhitektuuri- ja Linnaplaneerimise Ametile, Linnamajandusametile, Narva Linna Arenduse ja Ökonoomika Ametile, Päästeameti Ida päästekeskusele, OÜ-le VKG Elektrivõrgud, AS-le Gaasivõrk, AS-le Narva Soojusvõrk, AS-le Narva Vesi kooskõlastamiseks ning arvamuste avaldamiseks. Samuti ehitusloa andmise menetlusse on kaasatud  naaberkinnistute omanikud:

1. 08.03.2021 OÜ Sirtaki, P. Kerese tn 25 kinnistu omanik (linnavalitsuse dokumendiregistri nr 1-13.2/645). Osaühing said kirja kätte 11.03.2021 ning osaühingult ei laekunud vastuväiteid ega nõusolekuid tankla rajamise kohta.

2. 08.03.2021 Stefoniya Kinnisvara OÜ, P. Kerese tn 27 kinnistu omanik (linnavalitsuse dokumendiregistri nr 1-13.2/646). Puudub kirja kättesaamise kinnitus ning osaühingult ei laekunud vastuväiteid ega nõusolekuid tankla rajamise kohta.
P. Kerese tn 27 kinnistul ei ole ühist piiri Kerese tn 27b kinnistuga, kinnistute vahel on olemasolev P. Kerese tn J1 läbisõidutee katastritunnusega 51101:005:0053, mis kuulub Narva linnale. Seoses sellega tankla rajamine ei puuduta otseselt Kerese tn 27 kinnistu omaniku õigusi või huve ning seetõttu jätkati ilma kättesaamise kinnituseta ehitusloa menetlust.

Vastavalt ehitusseadustiku § 42 lõikele 9, kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti. 

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

19.07.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub
kavandatav tegevus KeHJS § 6 lg 2 p 6 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 12 p 3 fossiilse kütuse või turba ladustamine kogumahuga vähemalt 1000), ning seetõttu eelhinnangut vastavalt KeHJS § 6 lg 2´3 ei anta“.
Arhitektuuri- ja Linnaplaneerimise Amet kooskõlastas „tingimisi“ märkustega:
„1. Ehitusloa väljastamine on põhjendatud arvestades, et samale objektile on samadel alustel juba väljastatud ehitusluba ning sisuliselt on tegemist ehitusloa uuendamisega. 2. Hoone kasutusotstarbe erinevus detailplaneeringus näidatust on väheoluline, kuivõrd hoonete täpsete kasutusotstarvete määramine ei kuulu detailplaneeringu pädevusse. Samas vastab hoone kasutusotstarve detailplaneeringuga kehtestatud 100% ärimaa sihtotstarbele. 3. Ehitiste maht ulatub peaaegu detailplaneeringuga määratud kohustusliku ehitusjooneni. Ehituse käigus tööjooniste koostamisel korrigeerida lahendust selliselt, et varikatus ulatuks ehitusjooneni. Märkuse täitmist kontrollitakse kasutusloa väljastamisel. 4. Täiendav sisse-väljasõit avalikult kasutatavalt teelt on detailplaneeringu tähenduses väheoluline arvestades, et tegemist on sisse-väljasõiduga kvartalisisesele teele. 5. Ehitustööde käigus teostada kõrghaljastuse istutus kinnistu lõunaküljel vastavalt detailplaneeringus ettenähtule. Märkuse täitmist kontrollitakse kasutusloa väljastamisel.

6.Koos ehitamise alustamise teatisega esitada ehitisregistrisse tellijaga ning naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.
Narva Linna Arenduse ja Ökonoomika Amet kooskõlastas „tingimisi“ märkustega: „Võrreldes eelnevalt saadetud projektiga olulisi muudatusi sisse viidud ei ole. Mahasõit ühtib TEN-T projekti töömaa piiril. Kuna tankla ehitatakse suure tõenäosusega välja enne TEN-T, siis viiakse teed kokku TEN-T projekti raames“.
Linnamajandusamet kooskõlastas „tingimisi“ märkustega:
“1.Peab olema vormistatud kasutusõigus Narva linna omandis olevate kinnistute kasutamiseks. 
  2.Kerese tn. L2 puude langetamine ja asendusistutamine toimub vastavalt TEN-T projektile.    eraomandis puude raiumiseks tuleb taotleda raieloa“. 

19.07.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, detailplaneeringule ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1.Anda ehitusluba Paul Kerese tn 27b // Paul Kerese tänav J1 // Paul Kerese tänav J2 //  Paul Kerese tänav L2 kinnistutele  tankla ja selle teenindamiseks vajalike rajatiste püstitamiseks vastavalt ehitusprojektile „Tankla TR006_EP_v03_Tankla-Kerese27b-Narva“, peaprojekteerija Tari AS.
3.2. Kohustada   ehitustööde  tellijat täita kõrvaltingimused, mis on käesoleva korralduse  punktis 1         esitatud Arhitektuuri- ja Linnaplaneerimise Ameti, Linnamajandusameti, Narva Linna Arenduse ja Ökonoomika Ameti poolt ning ehitusloal loetletud märkused.  

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

